turjo4nis/wikipedia-bn-dump-20250701 huggingface dataset:
লিনিয়ার পার্ক

লিনিয়ার পার্ক বাংলাদেশের খুলনা জেলার খুলনা মহানগরীর গল্লামারী এলাকায় ময়ূরনদীর তীরে অবস্থিত একটি বিনোদন পার্ক।

বর্ণনা 
খুলনা সিটি কর্পোরেশন ২০০৯ সালে নগরীর গল্লামারীর ময়ূর নদীর তীরে ১৪ একর জায়গা নিয়ে একটি পার্ক নির্মাণের উদ্যোগ নেয়। প্রকল্পটি অনুমোদনের পর ২০১২ সালে পার্কটি তৈরির কাজ শুরু হয়। প্রকল্পে রয়েছে আরসিসি পিলার ও তারকাঁটার প্রাচীর, প্রবেশদ্বারের বাম পাশে পাঁচটি দোকানঘর, এন্ট্রিপ্লাজা (টিকিট কাউন্টার ও এন্ট্রিগেটসহ), পার্কিং জোন, রেস্টুরেন্ট, অফিস শেড ও সিকিউরিটি শেড, বাঘ ও হরিণের দুইটি রেপ্লিকা, চারতলা অবজারভেশন টাওয়ার, ১০টি আমব্রেলা শেড, দুইটি টয়লেট, প্যাডেস্ট্রিয়ান, ওয়াকওয়ে, দুইটি পিকনিক শেড (কিচেনশেডসহ), ডেকোরেটিভ বাউন্ডারি ওয়াল এবং চিলড্রেন জোনের মধ্যে চারটি সি স, একটি সি স সার, চারটি পেন্ডুলাম, চারটি কাম্বিং পোল, দুইটি মেরি গ্রাউন্ড, জ্যাম্পিং প্যাড, দুইটি স্লিপার, আর্টিফিশিয়াল টানেল।

তথ্যসূত্র 

খুলনা জেলার দর্শনীয় স্থান
সাবরিন শাকা মীম

সাবরিন শাকা মীম একজন বাংলাদেশী অভিনেত্রী এবং টেলিভিশন সংবাদ উপস্থাপক। ১৯৯৫ সালে নতুন কুঁড়ি প্রতিযোগিতায় চ্যাম্পিয়ন হয়েছিলেন। তিনি বর্তমানে এটিএন নিউজের একজন সংবাদ উপস্থাপক।

শিক্ষা এবং কর্মজীবন 
মীম ভিকারুননিসা নূন স্কুল এন্ড কলেজ এবং নর্থ সাউথ বিশ্ববিদ্যালয় থেকে তাঁর শিক্ষা সম্পন্ন করেন। তিনি ১৯৯২ সালে টেলিভিশন নাটকে অভিনয় শুরু করেন।

ব্যক্তিগত জীবন 
মীম ৭ ডিসেম্বর ২০১২ তারিখে শাহরিয়ার আহমেদ সাজিবের সাথে বিয়ে বন্ধনে আবদ্ধ হন। তার বাবা ডা কে.এস.এম শামীম এবং মা ডা কাওসার পারভীন লিপি দুজনই পেশায় চিকিৎসক। এবং একমাত্র বোন ডা. শারমীন শাকা টুকটুকি।

তথ্যসূত্র 

জীবিত ব্যক্তি
২০শ শতাব্দীর বাংলাদেশী অভিনেত্রী
বাংলাদেশী শিশু অভিনেত্রী
বাংলাদেশী টেলিভিশন অভিনেত্রী
বাংলাদেশী টেলিভিশন উপস্থাপিকা
২১শ শতাব্দীর বাংলাদেশী অভিনেত্রী
নানচিং

নানচিং (), নানকিং নামেও পরিচিত, হচ্ছে গণপ্রজাতন্ত্রী চীনের চিয়াংসু প্রদেশের রাজধানী। জনসংখ্যার ঘনত্বের বিচারে এটা  পূর্বাঞ্চলীয় চীনের দ্বিতীয় বৃহত্তম শহর (প্রথম হচ্ছে সাংহাই)। এর প্রশাসনিক আয়তন  এবং মোট জনসংখ্যা ৮,২৭০,৫০০ জন . নানচিংয়ের ভেতরের অঞ্চল প্রাচীর দিয়ে ঘেরা, যার আয়তন , এর সাথে আশপাশের শহর ও অঞ্চল নিয়ে নানচিং মেট্রোপলিটন শহর গড়ে উঠেছে যার আয়তন , যার জনসংখ্যা ৩০ মিলিয়নের উপরে। নানচিং শহর ৩য় শতক থেকে শুরু করে ১৯৪৯ সাল পর্যন্ত বিভিন্ন সাম্রাজ্যের রাজধানী ছিল। ইয়াংজি নদীর তীরে অবস্থিত নানচিংকে 'চীনের প্রাচীনতম চার রাজধানী'র অন্যতম রাজধানী হিসেবে স্বীকৃতি দেয়া হয়।

ইতিহাস

চীনা রাজবংশ

ইতিহাসের বিভিন্ন পর্যায়ে নানচিং শহরটি একাধিকবার রাজধানী হওয়ার মর্যাদা লাভ করে। ২২৯ খ্রিষ্টাব্দে সর্বপ্রথম নানচিং রাজধানীর মর্যাদা পায়। ২২০ খ্রিষ্টাব্দে চীনে 'সান উউ' বা 'ডং উউ' নামের একটি রাজবংশের শাসন প্রতিষ্ঠা হয় এবং ২৮০ খ্রিষ্টাব্দ পর্যন্ত উক্ত রাজবংশের শাসন অব্যাহত ছিল। এই রাজবংশের প্রতিষ্ঠাতা সান কুয়ান ২২৯ সালে নানচিংকে তাদের রাজ্যের রাজধানী হিসেবে ঘোষণা করেন। ২৮০ সালে উক্ত রাজবংশের পতন ঘটলে নানচিং তার রাজধানীর মর্যাদা হারিয়ে ফেলে। ৩১৭ সালে চীনে 'জিন রাজবংশ' নামের একটি রাজবংশ শাসন প্রতিষ্ঠা করলে নানচিং পূনরায় রাজধানীর মর্যাদা ফিরে পায়। এরপর ধারাবাহিকভাবে লুই সং রাজবংশ, কুই রাজবংশ, লিয়াং রাজবংশ ও চেন রাজবংশ নানচিংকে রাজধানী হিসেবে বহাল রাখে। ৫৮৯ সাল পর্যন্ত এসব রাজবংশের শাসন অব্যাহত ছিল এরপরে নানচিং থেকে রাজধানী স্থানান্তরিত হয়। ৯৩৭ খ্রিষ্টাব্দে চীনে 'ট্যাং রাজত্ব' প্রতিষ্ঠিত হলে নানচিং আবার রাজধানীর মর্যাদা ফিরে পায়। ৯৭৬ সাল পর্যন্ত রাজধানীর মর্যাদায় অধিষ্ঠিত ছিল।

১৩৬৮ সালে চীনে 'মিং রাজত্ব' প্রতিষ্ঠিত হলে তারা নানচিংকে তাদের রাজ্যের রাজধানী ঘোষণা করে। টানা ২৭৬ বছর নানচিং রাজধানী হিসেবে অধিষ্ঠিত থাকে। ১৬৪৪ সালে মিং রাজত্বের অবসান ঘটলে নানচিং আবার রাজধানীর মর্যাদা হারায়। ১৮৫১ খ্রিষ্টাব্দে চীনে 'থাইপিং হ্যাভেনলি কিংডম' বা শান্তির স্বর্গরাজ্য প্রতিষ্ঠিত হয়। তারাও নানচিংকে তাদের রাজ্যের রাজধানী ঘোষণা করে। এ সময় নানচিংয়ের নাম পরিবর্তন করে 'তিয়াঞ্জিং' রাখা হয়, যার অর্থ 'স্বর্গীয় রাজধানী'। ১৮৬৪ খ্রিষ্টাব্দ পর্যন্ত তাদের শাসন প্রতিষ্ঠিত ছিল।

আধুনিক চীন
১৯২৫ খ্রিষ্টাব্দে চীনে জাতীয়তাবাদী সরকার প্রতিষ্ঠিত হলে সাংবিধানিকভাবে সরকার 'রিপাবলিক অফ চায়না' নাম গ্রহণ করে। ১৯৪৮ খ্রিষ্টাব্দ পর্যন্ত এই সরকারের শাসন ব্যবস্থা বহাল ছিল। এই সরকারের আমলে পর্যায়ক্রমে কয়েকটি শহরকে চীনের রাজধানী করা হয়। এর মধ্যে ১৯২৮-১৯৩৭ খ্রিষ্টাব্দ পর্যন্ত নানচিংকে রাজধানীর মর্যাদা প্রদান করা হয়।  ১৯৩৭ খ্রিষ্টাব্দে চীন ও জাপানের মধ্যে ভয়াবহ যুদ্ধ শুরু হয়। যুদ্ধের একপর্যায়ে ১৯৪০ সালে চীনে জাপানের অনুগত একটি পুতুল সরকার গঠিত হয়। সেই সরকারের নাম দেয়া হয় 'রি-অর্গানাইজড ন্যাশনাল গভর্নমেন্ট অফ দ্য রিপাবলিক অফ চায়না'। ১৯৪৫ সাল পর্যন্ত এই সরকার টিকে ছিল। সেই সরকারও নানচিংকে তাদের রাজধানী হিসেবে মর্যাদা প্রদান করে। এরপর ১৯৪৯ সাল থেকে বেইজিং চীনের রাজধানী হিসেবে ব্যবহৃত হয়ে আসছে।

তথ্যসূত্র 

চিয়াংসুর শহর
নানচিং
চীনের শহর
চীনের প্রাদেশিক রাজধানী
চীনের বন্দর শহর ও নগর
খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
ড্রাগন নৌকা

ড্রাগন নৌকা হল মানবচালিত এক ধরনের নৌযান, যা গণচীনের দক্ষিণাঞ্চলের কুয়াংতুং প্রদেশের পার্ল ব-দ্বীপের আবিষ্কৃত হয়েছিল। এই নৌকা নির্মাণে প্রধানত সেগুন কাঠ ব্যবহার করা হলেও চীনের বেশ কয়েকটি অঞ্চলে ভিন্ন ধরনের কাঠের ব্যবহার করা হয়। এশিয়া, আফ্রিকা, প্রশান্ত মহাসাগরীয় দ্বীপপুঞ্জ ও পুয়ের্তো রিকোর বিভিন্ন লম্বা গড়নের ঐতিহ্যবাহী নৌযানের সাথে ড্রাগন নৌকার সাদৃশ্যতা পাওয়া যায়। ড্রাগন নৌকা বাইচ বা ড্রাগন বোট রেস অতি প্রাচীনকাল থেকে গ্রামবাসীদের মাঝে চলে আসা এক ধরনের রীতির মধ্যে পড়ে, যা ২০০০ বছর আগে দক্ষিণ চীন জুড়ে প্রচলিত ছিলো। এমনকি প্রাচীন গ্রীসে অনুষ্ঠিত অলিম্পিয়া গেমসে এই নৌকা বাইচ অন্তর্ভুক্ত ছিলো। চীন এবং গ্রীস উভয় অঞ্চলেই ড্রাগন নৌকাবাইচ প্রতিযোগিতাটি সাম্প্রদায়িক উৎসব এবং ধর্মীয় ভাবমর্যাদার সাথে উদযাপিত হতো।

ইতিহাস 
 
ড্রাগন নৌকা বাইচের সমৃদ্ধশালী প্রাচীন ধর্মীয় ও রীতিনীতি রয়েছে। যার ফলে বর্তমানে সংঘটিত ড্রাগন নৌকা বাইচে সেই ঐতিহ্যের খুব কম অংশই প্রতিফলিত হয়। নৃতাত্ত্বিকদের মতে ২৫০০ বছর পূর্বে চীনের দক্ষিণে কেন্দ্রে (বর্তমান হংকং) বিদ্য়মান দোংতিং হ্রদে সর্বপ্রথম ড্রাগন নৌকাবাইচে পত্তন ঘটে। প্রায় একই সময়ে গ্রিসের প্রাচীন অলিম্পিয়া গেমসের সূচনা হয়েছিলো। সেই তখন থেকেই ড্রাগন নৌকাবাইচ বার্ষিক পানি নিয়মরীতি ও উৎসব পালনে সংঘটিত হয়ে আসছে। প্রাচীন চীনের কৃষি সমাজে উক্ত উৎসব গুরুত্বপূর্ণ ভূমিকা পালন করতো।

দল 
 
একটি আদর্শ ড্রাগন নৌকায় সাধারণত ২২ জন সদস্য থাকে। এদের মধ্যে থেকে ২০ জন মাঝি জোড়া বেধে নৌকার গতিপথের দিকে মুখ করে বৈঠা চালায়। বাকি দুই সদস্যের মাঝে একজন ড্রাম বাদক এবং একজন দিক নির্দেশক। এই দুই ব্যক্তি চালকদের দিকে মুখ করে বসে। ড্রাগন নৌকা আকার ও আয়তনে বিভিন্ন হয়ে থাকে। ছোট আকারের ড্রাগন নৌকায় দশজন মাঝি এবং ঐতিহ্যবাহী বড় আকারের ড্রাগন নৌকায় ৫০ জনের মতো মাঝিও থাকতে পারে।

মাঝি 
ড্রাগন নৌকায় জোড়া সংখ্যক মাঝি থাকে। নৌকা চালানোর জন্য তৈরি সাধারণ বৈঠা এই ধরনের নৌকার ক্ষেত্রে ব্যবহার হয় না। যেহেতু ড্রাগন নৌকায় মাঝিরা নৌকা যেদিকে যাচ্ছে সেদিকেই মুখ করে থাকে, তাই এই নৌকার মাঝিদের ভিন্ন ধরনের বৈঠার প্রয়োজন হয়। বর্তমানে আন্তর্জাতিক ড্রাগন নৌকা ফেডারেশন কর্তৃক নির্ধারিত আদর্শ নকশা মেনে ড্রাগন নৌকার বৈঠা তৈরি করা হয়।

তথ্যসূত্র 

ড্রাগন নৌকা বাইচ
চীনা উদ্ভাবন
বেগুনী বক

বেগুনী বক (Ardea purpurea) বক পরিবারের বিস্তৃত প্রজাতির একটি পাখি। এর বৈজ্ঞানিক নাম এসেছে লাতিন আরদেয়া (ardea) "বক" এবং পুরপুরা (purpureus), "বেগুনী বর্ণ" থেকে। আফ্রিকা ছাড়াও, মধ্য এবং দক্ষিণ ইউরোপের পাশাপাশি দক্ষিণ ও পূর্ব এশিয়ায় এই পাখি দেখতে পাওয়া যায়।

অতি পরিচিত ধূসর বকের মতো অনেকটা দেখতে হলেও বেগুনী বক আকারে কিছুটা ছোট। সাধারণত জলাশয়ের আশেপাশে এই পাখির বসবাস। মাছ, ব্যাঙ ও জলজ পোকা বেগুনী বকের প্রধান শিকার।

বর্ণনা 

বেগুনি বক আকারে বড়। দৈর্ঘ্যে  থেকে দাড়ানো অবস্থায় উচ্চতা  পর্যন্ত হতে পারে। বিস্তৃত ডানা প্রশস্ততা প্রায় । অবশ্য আকারে তুলনায় এই পাখির ওজন অনেক কম, মাত্র  । ধূসর বক অপেক্ষা এই বক আকারে কিছুটা ছোট। লালচে-বাদামী গাত্রবর্ণ এবং গাঢ় ধূসর পিঠ দ্বারা পূর্ণবয়স্ক বেগুনি বককে আলাদা করা যায়। এর বাদামী হলুদ ঠোট সোজা ও শক্তিশালী। চোখ হলুদ রঙের। এই বকের পা সামনের দিকে বাদামী এবং পেছনের দিকে হলুদাভ। বেগুনী বক সন্ধ্যা থেকে সকাল পর্যন্তই বেশি কর্মময় থাকে। জলাশয়ের আশেপাশে থাকায় মূলতঃ জলজ প্রাণী এই পাখির প্রধান শিকার। মাছ সরীসৃপ ছাড়াও ছোটখাটো স্তন্যপায়ী প্রাণীদের এরা শিকার করে। প্রজননের সময় দল বেধে থাকতে দেখা গেলেও মাঝে মাঝে এদের সম্পূর্ণ আলাদাভাবে বাসা তৈরি করে থাকতে দেখা যায়। ডিমের রঙ নীলাভ-সবুজ। একসাথে সাধারণত চার/পাঁচটি ডিম দেয়। মাঝে মাঝে অবশ্য ডিমের সংখ্যা ৭/৮ টিও হয়। মা ও বাবা পাখি উভয়েই ২৪ থেকে ২৮ দিন পর্যায়ক্রমে ডিমে তা দেয়। দুই মাসের মধ্যেই ছানারা সম্পূর্ণভাবে স্বাধীনভাবে চলাফেরা শুরু করে।

ট্যাক্সোনমি 
বেগুনি বকের মোট চারটি উপপ্রজাতি রয়েছে:

 A. p. purpurea – কার্ল লিনিয়াস, ১৭৬৬: উপপ্রজাতি, আফ্রিকা, ইউরোপ, দক্ষিণ পশ্চিম এশিয়া থেকে পূর্ব এশিয়ার কাজাখস্তান পর্যন্ত বিস্তৃতি।
 A. p. bournei – দে নরোই, ১৯৬৬: বোর্নের বক। কাবু ভেদি দ্বীপে পাওয়া যায় (কিছু কিছু গবেষক পুরপুরার বলে উল্লেখ করলেও অন্য কিছু গবেষক আরদেয়া বোর্নাই (Ardea bournei) নামকরণ করেছেন।)।
 A. p. madagascariensis – ভ্যান উর্ট, ১৯১০: মাদাগাস্কারে পাওয়া যায়।
 A. p. manilensis – মেয়েন, ১৮৩৪: এশিয়ার ভারতীয় উপমহাদেশ থেকে শুরু করে ফিলিপিনের পশ্চিম ও ইন্দোনেশিয়ায় পাওয়া যায়। এশিয়ার উত্তরে রাশিয়ার প্রিমরস্কি ক্রাই পর্যন্ত উপলব্ধ্য।

বর্তমান অবস্থা 
ধারণা করা হয় বর্তমানে প্রায় ২৭০,০০০ থেকে ৫৭০,০০০টি বেগুনী বক টিকে রয়েছে। ধীরে ধীরে অবশ্য এই সংখ্যা কমের দিকে। প্রকৃতি সংরক্ষণের জন্য আন্তর্জাতিক ইউনিয়ন এই পাখিকে স্বল্প পর্যায়ের ঝুঁকিতে আছে বলে চিহ্নিত করেছে। যেহেতু এখন পর্যন্ত বেগুনি বক আদতেই খুব ঝুকির মুখে আছে কিনা তা পর্যাপ্ত তথ্যের ভিত্তিতে যাচাই করা সম্ভব হয়নি। মূলতঃ জলাশয় সংকট বেগুনি বকের সংখ্যা ঝুঁকিতেথাকার প্রধান কারণ। বেগুনি বক আফ্রিকা ও ইউরেশিয়ার মধ্যে হওয়া পাখির প্রজাতি নিয়ে করা চুক্তির মাঝে অন্তর্ভুক্ত।

তথ্যসূত্র

বহিঃসংযোগ

 Ageing and sexing (PDF) by Javier Blasco-Zumeta & Gerd-Michael Heinze
 Purple Heron – The Atlas of Southern African Birds
 
 
 
 
 
 

আফ্রিকার পাখি
আইইউসিএন লাল তালিকার ন্যূনতম উদ্বেগজনক প্রজাতি
এশিয়ার পাখি
নেপালের পাখি
ইউরেশিয়ার পাখি
১৭৬৬-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
গণসংহতি আন্দোলন

গণসংহতি আন্দোলন বাংলাদেশের একটি রাজনৈতিক দল। ২৯ আগস্ট ২০০২ সাল ‘জনগণের নিজস্ব রাজনৈতিক শক্তি গড়ে তোলার আহ্বান’ দিয়ে যাত্রা শুরু করে। এর স্লোগান 'পরিবর্তন সম্ভব,পরিবর্তন চাই'। ১৭ সেপ্টেম্বর ২০২৪ সালে বাংলাদেশ নির্বাচন কমিশন  এই দলকে রাজনৈতিক দল হিসেবে নিবন্ধন প্রদান করে।

ইতিহাস
২০০২ সালের ২৯ আগস্ট বাংলাদেশের বেশ কয়েকটি সংগঠন যেমন, বাংলাদেশ ছাত্র ফেডারেশন, বাংলাদেশ বহুমুখী শ্রমজীবী ও হকার সমিতি, নারী সংহতি, বাংলাদেশ গার্মেন্ট শ্রমিক সংহতি, প্রতিবেশ আন্দোলন ও  বাংলাদেশ কৃষক-মজুর সংহতিকে নিয়ে একটি জাতীয় প্লাটফর্ম হিসেবে যাত্রা শুরু করে। এর পর প্রায় ১৪ বছর পরে ২০১৬ সালের ২৭, ২৮ ও ২৯ নভেম্বর গণসংহতি আন্দোলন তার তৃতীয় জাতীয় প্রতিনিধি সম্মেলনে রাজনৈতিক দল হিসেবে আত্মপ্রকাশ করে। সম্মেলনে জোনায়েদ সাকি প্রধান সমন্বয়কারী ও এডভোকেট আব্দস  সালাম নির্বাহী সমন্বয়কারী হিসেবে দ্বায়িত্বপ্রাপ্ত হন।

২০২১ সালের ২৯, ৩০ ও ৩১ অক্টোবর দলের চতুর্থ সম্মেলন অনুষ্ঠিত হয়। ‘ভোটাধিকার ও রাষ্ট্রের গণতান্ত্রিক রূপান্তরের লক্ষে বৃহত্তর ঐক্য গড়ে তুলুন’ এই ঘোষণা কেন্দ্রিক সম্মেলন থেকে জোনায়েদ সাকিকে প্রধান সমন্বয়কারী পুনর্নির্বাচিত এবং আবুল হাসান রুবেলকে নির্বাহী সমন্বয়কারী নির্বাচিত করে গণসংহতি আন্দোলনের দ্বিতীয় কেন্দ্রীয় নির্বাহী কমিটি গঠন করা হয়।
দীর্ঘ আইনি লড়াইয়ের পর ২০২৪ সালের ১৭ সেপ্টেম্বর নির্বাচন কমিশন কর্তৃক গণসংহতি আন্দোলনকে নিবন্ধিত রাজনৈতিক দল হিসেবে ঘোষণা করা হয়।

রাজনৈতিক আদর্শ, লক্ষ্য ও অঙ্গিকার 
'গণসংহতি আন্দোলন' বাংলাদেশে ক্রিয়াশীল গণমানুষের স্বার্থের প্রতিনিধিত্বকারী একটি রাজনৈতিক দল। প্রাণ-প্রকৃতির হক আদায়ের পাশাপাশি বিরাজমান ক্ষমতা সম্পর্ক ও আইনী ব্যবস্থা, সম্পত্তি সম্পর্ক ও অর্থনৈতিক ব্যবস্থা এবং ধর্ম-জাতি-লিংগীয় পরিচয়ের ভিত্তিতে শোষিত-বঞ্চিত-নিপীড়িত সকল মজলুমের পক্ষে লড়াই-গণসংহতি আন্দোলনের আদর্শিক লড়াই। গণমানুষের অধিকার ও ক্ষমতা এবং সকল নাগরিকের সাম্য, মানবিক মর্যাদা, সামাজিক ন্যায়বিচার প্রতিষ্ঠার উপযোগী গণতান্ত্রিক রাষ্ট্র ও রাজনৈতিক ব্যবস্থা কায়েমের মাধ্যমে অধিকতর সমতাভিত্তিক সমাজের জন্য অব্যাহত লড়াই চালিয়ে যাওয়াই হলো গণসংহতি আন্দোলনের রাজনৈতিক লক্ষ্য। মহাকালে মানুষের মুক্তি সংগ্রামের ঐতিহাসিক ধারাতেই আমাদের সংগ্রামী যাত্রা বহমান। জণগনের বৃহত্তর স্বার্থের বাইরে আমাদের আলাদা কোনো স্বার্থ নেই।

এই জনপদের ইতিহাসে মওলানা আবদুল হামিদ খান ভাসানী গণমানুষের রাজনীতির যে ঐতিহ্য তৈরি করেছেন, গণসংহতি আন্দোলন সেই ধারাবাহিকতায় গণমানুষের অধিকার ও ক্ষমতা প্রতিষ্ঠার লড়াই দৃঢ়তার সাথে চালিয়ে যাবে এটাই আমাদের রাজনৈতিক অঙ্গিকার।

নির্বাচনে অংশগ্রহণ
২০১৫ সালের ঢাকা উত্তর সিটি করপোরেশন নির্বাচনে দলের পক্ষ থেকে মেয়র পদে প্রার্থীতা করেছিলেন দলটির প্রধান সমন্বয়ক জোনায়েদ সাকি। নির্বাচনে তিনি পরাজিত হন। পরবর্তীতে তিনি ২০১৮ সালে একাদশ জাতীয় নির্বাচনে ঢাকা-১২ আসন থেকে অংশ নেন।

উল্লেখযোগ্য সদস্যবৃন্দ
 জোনায়েদ সাকি - প্রধান সমন্বয়কারী।
 আবুল হাসান রুবেল - নির্বাহী সমন্বয়কারী।
 ফিরোজ আহমেদ - লেখক, রাজনীতিবিদ।
 তাসলিমা আখতার - শ্রমিক নেতা, রাজনীতিবিদ।
 দেওয়ান আব্দুর রশিদ নিলু - কৃষকনেতা, রাজনীতিবিদ।
 হাসান মারুফ রুমি - শ্রমিক নেতা, রাজনীতিবিদ।
 মনির উদ্দিন পাপ্পু- সাবেক ছাত্রনেতা, রাজনীতিবিদ।

তথ্যসূত্র 

বাংলাদেশের রাজনীতি
বাংলাদেশের রাজনৈতিক দল
ড্যাগন বিশ্ববিদ্যালয়

ড্যাগন বিশ্ববিদ্যালয় ( ), ইয়াঙ্গুনের উত্তর ড্যাগনে অবস্থিত। এটি মিয়ানমারের বৃহত্তম বিশ্ববিদ্যালয়গুলোর মধ্যে একটি। ১৯৯৩ সালে এই বিশ্ববিদ্যালয়টি প্রতিষ্ঠিত হয়। এখানে পুর্ণ সময়ের, আংশিক সময়ের এবং অনলাইন ছাত্রদের পড়ানো হয়। এই বিশ্ববিদ্যালয়টি লিবারাল আর্টস এবং বিজ্ঞানে স্নাতক এবং মাস্টার ডিগ্রি প্রদান করে। ড্যাগন বিশ্ববিদ্যালয় একটি আইনের স্নাতক ডিগ্রীও দেয় যেটি পুর্ণ সময়ের চার বছরের একটি কোর্স। এটি ইয়াঙ্গুনের উপকণ্ঠে অবস্থিত এবং এই বিশ্ববিদ্যালয়ের  ক্যাম্পাসটি দেশের বৃহত্তম ক্যাম্পাসগুলোর মধ্যে একটি।

ইতিহাস

১৯৯৩ সালে ড্যাগন বিশ্ববিদ্যালয় চালু হয়। এটি ইয়াঙ্গুনের উত্তর-পূর্ব কোণের উত্তর ড্যাগনে প্রতিষ্ঠা করা হয়েছিল। এটি পূর্ব ইয়াঙ্গুনের জেলাগুলোর ছাত্রদের পড়াশোনা করার জন্য তৈরী করা হয়েছিল। মনে করা হয়, এটি সামরিক সরকারের একটি বিশেষ পরিকল্পনা ছিল, যাতে দেশের বিশ্ববিদ্যালয়ের সমস্ত ছাত্ররা সারা দেশের নানা বিশ্ববিদ্যালয় ও কলেজে ছড়িয়ে গিয়ে পড়াশোনা করতে পারে। যেসব ছাত্ররা ইয়াঙ্গুন বিশ্ববিদ্যালয়ে পড়ে, তাদের এরপর ড্যাগন বিশ্ববিদ্যালয়ে পড়তে যেতে হয় বা তারা ইয়াঙ্গুনের দক্ষিণ-পূর্বে থানলিনেরপূর্ব ইয়াঙ্গুন বিশ্ববিদ্যালয়েও পড়তে যেতে পারে।।

ইয়াঙ্গুনের ছাত্র বিক্ষোভের জন্য, ডিসেম্বর ১৯৯৬ সাল থেকে জুলাই ২০০০ সাল পর্যন্ত এই বিশ্ববিদ্যালয়টি বন্ধ ছিল। এই সঙ্গে এই সময়ে দেশের অন্যান্য সব কলা ও বিজ্ঞান বিশ্ববিদ্যালয়গুলিও বন্ধ হয়ে গেছিল।

প্রোগ্রাম
বার্মিজ বিশ্ববিদ্যালয়ের শিক্ষা ব্যবস্থায় ড্যাগন বিশ্ববিদ্যালয়কে কলা ও বিজ্ঞান বিশ্ববিদ্যালয় হিসাবে শ্রেণীবদ্ধ করা আছে। এই বিশ্ববিদ্যালয়টি সাধারণ লিবারাল আর্টস এবং বিজ্ঞানে স্নাতক এবং মাস্টার ডিগ্রী প্রদান করে। এর নিয়মিত কলা বিভাগে স্নাতক (বিএ) এবং বিজ্ঞান বিভাগে স্নাতক (বিএসসি) সম্পূর্ণ করতে চার বছর সময় লাগে এবং সম্মাননা ডিগ্রী প্রোগ্রাম বিএ (অনার্স) এবং বিএসসি (অনার্স) সম্পূর্ণ করতে পাঁচ বছর সময় লাগে। নিয়মিত আইন প্রোগ্রামও শেষ করতে পাঁচ বছর সময় লাগে। বিশ্ববিদ্যালয়টি একটি অনলাইন প্রোগ্রামও চালায়।

পরিবহন
বিশ্ববিদ্যালয়ের ছাত্রদের সুবিধার উদ্দেশ্যে একটি নতুন  রেল লাইন বিস্তারের কাজ ২০০৬ সালে শেষ হয়। ট্রেন ইয়াঙ্গুন সেন্ট্রাল রেলওয়ে স্টেশন থেকে তোগিয়াউঙ্গালে স্টেশন হয়ে বিশ্ববিদ্যালয় পর্যন্ত যায়। এর মোট বিস্তার প্রায় । এই ট্রেনটি সকাল ৫:২৫ থেকে বিকেল ৫:৩৫ পর্যন্ত দিনে দশ বার যাতায়াত করে। বিশ্ববিদ্যালয়ে যাতায়াত করার ক্ষেত্রে প্রায় চার হাজার ছাত্র প্রতিদিন এই রেল পরিষেবা ব্যবহার করে।

প্রশাসক
রেক্টরেরা হলেন:
 ড. ওইন নাইঙ্গ
 ড. নে থোয়েল কি (উপ-রেক্টর)
 ড. নুনু ই (উপ-রেক্টর)

গ্যালারি

তথ্যসূত্র

১৯৯৩-এ প্রতিষ্ঠিত শিক্ষাপ্রতিষ্ঠান
ইয়াঙ্গুনের বিশ্ববিদ্যালয় ও কলেজ
২০১৬ নিউজিল্যান্ড ক্রিকেট দলের জিম্বাবুয়ে সফর

নিউজিল্যান্ড জাতীয় ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা জুলাই থেকে আগস্ট ২০১৬-এ অনুষ্ঠিত হয়।

দলীয় সদস্য

প্রীতি ম্যাচ

তিনদিন: জিম্বাবুয়ে এ বনাম নিউজিল্যান্ড

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ 

২০১৬-এ নিউজিল্যান্ডীয় ক্রিকেট
২০১৬-এ জিম্বাবুয়ের ক্রিকেট
নিউজিল্যান্ড ক্রিকেট দলের জিম্বাবুয়ে সফর
২০১৬-এ আন্তর্জাতিক ক্রিকেট প্রতিযোগিতা
ছাংশা মসজিদ

চাংশা মসজিদ () হচ্ছে () চীনের হুনান প্রদেশের চাংশার থিয়ানশিন ডিসট্রিক্টে হুইলং পর্বতের উপর অবস্থিত একটি মসজিদ। চাংশা মসজিদটি চাংশা ইসলামিক এ্যাসোসিয়েশনের আওতাধীন একটি স্থান।

ইতিহাস 
চাংশা মসজিদ সর্বপ্রথম হনান এবং শাআনশি উভয় প্রদেশের ব্যবসায়ীদের দ্বারা চিং রাজবংশের সম্রাট কাংশির (১৭১১) ৫০তম বছরে "কেসি" () নামে নির্মাণ করা হয়। ১৯১৮ সালে, নানজিং প্রদেশের ব্যবসায়ীরা মসজিদটির দক্ষিণ দিকে জিংলিং বিদ্যালয়() সংযোগ করেন। ১৯৩৮ সালে, একটি অগ্নিকান্ডে ভবনটির বেশীরভাগ অংশ ক্ষতিগ্রস্ত হয়। তখন স্থানীয় মুসলিমরা মসজিদটিকে পুনঃনির্মাণ করেন। সাংস্কৃতিক বিপ্লবের সময়ে , প্রাচীন ইমামদের দ্বারা লিখিত কুরআন রেড গার্ড কর্তৃক পুড়িয়ে দেয়া হয়। ১৯৮৫ সালে, চাংশা সরকার বাইশা ওয়েল এর নিকটবর্তী থিয়ানশিন ডিসট্রিক্টের হুইলং পর্বতের উপর একটি মসজিদ নির্মাণকল্পে ৮.৫ লক্ষ ইউয়ান বাজেট করে।

স্থাপত্য 

মসজিদটি ইসলামি স্থাপত্যশৈলীতে  জায়গা এবং  নির্মাণাধীন জায়গার উপর এবং নির্মাণ করা হয়েছে। যার মধ্যে রয়েছে নামাজ কক্ষ, বসার কক্ষ, এবং অন্যন্য সুযোগ প্রদানকারী কক্ষ। নামাজ কক্ষটি তিন তলা ভবনবিশিষ্ট।

যাতায়াত 
 বাস নং ৩১৪, ১৭১, ১৩৯, বা ১০৮-এ করে বাইশা ওয়েল বাস স্টপে () যেতে হবে।
 চাংশা মেট্রোতে করে হৌজিয়াথান সাবস্টেশনে নামতে হবে।

তথ্যসূত্র

বহিঃসংযোগ

১৯৮৫-এ চীনে প্রতিষ্ঠিত
১৯৮৫-এ সম্পন্ন মসজিদ
চাংশার ভবন ও স্থাপনা
হাসকা মেয়না জেলা

হাসকা মেয়না (), এছাড়াও দিহ বালা জেলা নামেও ডাকা হয়ে থাকে, আফগানিস্তানের নঙ্গারহার প্রদেশের দক্ষিণে অবস্থিত একটি জেলা। জেলাটি মূলত পাকিস্তান সীমানা ঘিরে গঠিত হয়েছে। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫০,৫৯৫ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২০,২০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় শহরের নাম হচ্ছে মেয়না।

হাসনা মেনা শিনওয়ারি উপজাতিদের আবাসস্থল, এটি বৃহত্তর পশতুন গোত্রগুলির মধ্যে একটি। এছাড়াও এটি আফগানিস্তানের সোভিয়েত দখলকালে মুজাহিদীনদের একটি অন্যতম দুর্গ ছিল।

তথ্যসূত্র

UNHCR District Profile, dated 2002-05-21, accessed 2006-07-13 (PDF).

বহিঃসংযোগ
Map of Haska Meyna (Dih Bala) (PDF)

নঙ্গারহার প্রদেশের জেলা
দুর বাবা জেলা

দুর বাবা আফগানিস্তানের নঙ্গারহার প্রদেশের দক্ষিণপূর্ব অঞ্চলে অবস্থিত একটি জেলা। জেলাটি মূলত পাকিস্তানের সীমানা ঘিরে গঠিত হয়েছে। দুর বাবা নামক গ্রামটি হচ্ছে জেলাটির কেন্দ্রীয় এলাকা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,১৯৭ জন এর মত।

তথ্যসূত্র

বহিঃসংযোগ
 Map of Dur Baba (PDF)

নঙ্গারহার প্রদেশের জেলা
কন্টিকারি

কন্টিকারি একটি কাঁটা ধরনের গাছ। এর (বৈজ্ঞানিক নাম: Solanum virginianum)। এটি হল নাইটশেড প্রজাতির একটি উদ্ভিদ যা এশিয়ায় (সৌদি আরব, ইয়েমেন, আফগানিস্তান, ইরান, চিন, বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া) প্রাকৃতিকভাবে জন্মায়।  ভারতে এটিকে ভেষজ উদ্ভিদ হিসেবে ব্যবহার করা হয় কিন্তু এর ফলটি বিষাক্ত।

বিবরণ 
কন্টকারি প্রচুর কাঁটাযুক্ত গুল্ম বিশেষ। তবে লতানো গাছের মতো মাটিতে ছড়িয়ে থাকে। গুল্মটির সারা গায়ে ধারালো ও খাড়া কাঁটা থাকে।

চিত্রশালা

তথ্যসূত্র

বহিঃসংযোগ 
 Solanum Xanthocarpum
 Uses & Benefits of Kantakari

ভারতের উদ্ভিদ
ঔষধি উদ্ভিদ
এশিয়ার ঔষধি উদ্ভিদ
কপোতাক্ষ এক্সপ্রেস

কপোতাক্ষ এক্সপ্রেস (ট্রেন নং ৭১৫/৭১৬) বাংলাদেশের খুলনা শহর থেকে রাজশাহী শহরের মাঝে চলাচলকারী অন্যতম একটি আন্তঃনগর ট্রেন। এটি বাংলাদেশের ব্রডগেজ লাইনে চলাচলকারী প্রথম আন্তঃনগর ট্রেন। এছাড়াও এই খুলনা-রাজশাহী রুটে সাগরদাঁড়ি এক্সপ্রেস নামে আরেকটি ট্রেন চলাচল করে।

ইতিহাস 
সর্বপ্রথম ১৯৮৬ সালের ১লা মে তারিখে কপোতাক্ষ এক্সপ্রেস তার উদ্বোধনী যাত্রা শুরু করে। এরপর ১৯৮৮ সালের দিকে সাময়িকভাবে ট্রেনটি বন্ধ করা হয়। পরে ১৯৮৯ সালের শেষের দিকে ট্রেনটি আবার চালু হয়। প্রথমিকভাবে ট্রেনটি শুধু যশোর, চুয়াডাঙ্গা এবং ঈশ্বরদী স্টেশনে যাত্রাবিরতী করতো। পুনরায় চালুর পর এই ট্রেনে ভেড়ামারা, পোড়াদহ এবং আলমডাঙ্গায় যাত্রাবিরতী সংযুক্ত করা হয়। ট্রেনটি মূলত খুলনা ভিত্তিক। এই রুটের অপর ট্রেন সাগরদাঁড়ি এক্সপ্রেস

সময়সূচী 
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

যাত্রাবিরতি 
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
 নওয়াপাড়া
 যশোর জংশন
 মোবারকগঞ্জ
 কোটচাঁদপুর
 দর্শনা হল্ট
 চুয়াডাঙ্গা
 আলমডাঙ্গা
 পোড়াদহ জংশন
 মিরপুর
 ভেড়ামারা
 পাকশী
 ঈশ্বরদী জংশন
 আজিমনগর

রোলিং স্টক 
কপোতাক্ষ এক্সপ্রেস ১১টি (এল এইচ বি - ভারতীয়) যুক্ত ট্রেন। এতে ১টি এসি চেয়ার, ৮টি শোভন চেয়ার আর ২টি পাওয়ার কার আছে।

দুর্ঘটনা 

 ২১/১১/২০২০: সন্ধ্যা ৭টা ১০ মিনিটে যশোরের মুড়লি রেলক্রসিংয়ে রাজশাহী থেকে আসা খুলনাগামী কপোতাক্ষ এক্সপ্রেসের সাথে যশোরের নওয়াপাড়া থেকে চাঁপাইনবাবগঞ্জগামী কয়লাবোঝাই একটি ট্রাকের সংঘর্ষ হয়। এতে ট্রাকের চালক নিহত এবং হেলপার আহত হন।

তথ্যসূত্র

বহিঃসংযোগ 

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
গ্র্যাভিটি (২০১৩-এর চলচ্চিত্র)

গ্র্যাভিটি ২০১৩ সালে মুক্তি পাওয়া বিজ্ঞান কল্পকাহিনি নির্ভর রোমহর্ষক চলচ্চিত্র। চলচ্চিত্রটি পরিচালনা ও প্রযোজনা করেন আলফোনসো কুয়ারোন। চলচ্চিত্রটির তারকা সান্ড্রা বুলক ও জর্জ ক্লুনি দুইজনেই মার্কিন নভোচারী। গ্র্যাভিটি চলচ্চিত্রটির বেশিরভাগ কাহিনীই মহাকাশ সম্পর্কিত।

গ্র্যাভিটি চলচ্চিত্র ২৮ শে আগস্ট ২০১৩ ৭০তম ভেনিস আন্তর্জাতিক চলচ্চিত্র উৎসবে প্রদর্শিত হয়। বিভিন্ন দিক বিবেচনায় চলচ্চিত্রটি আমেরিকান ফিল্ম ইন্সটিটিউট কর্তৃক ২০১৩ সালের সেরা সিনেমার তালিকায় স্থান পায়।

চলচ্চিত্রটি ২০১৩ সালে সবচেয়ে বেশি অর্থ উপার্জন করা ৮টি চলচ্চিত্রের মধ্যে স্থান করে নেয়, যেটি $১০০ মিলিয়ন বাজেটের বিপরীতে সারাবিশ্বে $৭২৩ মিলিয়ন আয় করে। ৮৬তম একাডেমি পুরস্কারে গ্র্যাভিটি চলচ্চিত্র শ্রেষ্ঠ অভিনেতা, শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ মৌলিক সুর, শ্রেষ্ঠ চিত্রগ্রাহকের পুরস্কারসহ মোট ১০টি বিভাগে মনোনয়ন পায় এবং সাতটি বিভাগে পুরস্কার অর্জন করে। এছাড়াও চলচ্চিত্রটি ছয়টি বাফটা পুরস্কার পায়।

কাহিনী সংক্ষেপ

কুশীলব  
 
 সান্ড্রা বুলক - ড. রায়ান স্টোন চরিত্র (যিনি একজন মেডিকেল ইঞ্জিনিয়ার ও মিশন স্পেশালিষ্ট)।
 দ্য হলিউড রিপোর্টার-এ বলা হয়, সান্ড্রা বুলক চলচ্চিত্রটিতে একাই আনুমানিক $৭০ মিলিয়ন আয় করেন। 
 জর্জ ক্লুনি - লেফটেন্যান্ট ম্যাট কোয়াল্সকি চরিত্রে (দলের কমান্ডার)।
 এড হ্যারিস - মিশন কন্ট্রোলারের কণ্ঠ চরিত্রে, হাউসটন, টেক্সাস। 
 অর্থো ইগনেটিওসেন - অ্যানিনগেক এর কণ্ঠ চরিত্রে 
 পল শর্মা - শ্যারিফ ডেজারির কণ্ঠ চরিত্রে (এক্সপ্লোরার বোর্ডের ফ্লাইট ইঞ্জিনিয়ার। 
প্রমুখ।

বক্স অফিস 
গ্র্যাভিটি বৈজ্ঞানিক কল্পকাহিনি নির্ভর চলচ্চিত্রটি সর্বকালের সফল এবং সবচেয়ে বেশি হিট হওয়া বক্স অফিসের মধ্যে অন্যতম।
 এছাড়াও, চলচ্চিত্রটি সবচেয়ে বেশি অর্থ উপার্জন করা চলচ্চিত্রের মধ্যে অন্যতম।

তথ্যসূত্র

বহিঃসংযোগ
 
 
  
  
  
 
  
 

২০১৩-এর চলচ্চিত্র
ইংরেজি ভাষার চলচ্চিত্র
আইম্যাক্স চলচ্চিত্র
মার্কিন অস্তিত্বরক্ষা চলচ্চিত্র
নিঃসঙ্গতা সম্পর্কিত চলচ্চিত্র
শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
ওয়ার্নার ব্রসের চলচ্চিত্র
২০১৩-এর ত্রিমাত্রিক চলচ্চিত্র
মৃত্যু সম্পর্কে চলচ্চিত্র
শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
মার্কিন দুর্যোগ চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
২০১০-এর দশকের দুর্যোগ চলচ্চিত্র
মার্কিন মহাকাশ রোমাঞ্চকর চলচ্চিত্র
ব্রিটিশ দুর্যোগ চলচ্চিত্র
নাসা সম্পর্কে চলচ্চিত্র
নভোচারী সম্পর্কে চলচ্চিত্র
মার্কিন ত্রিমাত্রিক চলচ্চিত্র‎
২০১৩-এর নাট্য চলচ্চিত্র
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
বাফটা বিজয়ী (চলচ্চিত্র)
শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী
অ্যারিজোনায় ধারণকৃত চলচ্চিত্র
লন্ডনে ধারণকৃত চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র
শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
ইংরেজি ভাষার রোমাঞ্চকর চলচ্চিত্র